
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 07.11.2026, ora 08.00 – 08.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 08.11.2026, ora 07.00
RÂURI
Debitele au fost relativ staționare, exceptând râurile din bazinele hidrografice ale Jiului, Oltului, Vedei, Argeșului, Ialomiței, Buzăului și pe cele din Dobrogea, unde au fost în scădere.  

Debitele se situează în general sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Ialomița, Suceava, Moldova și cursul mijlociu al Buzăului și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Bega Veche, Timiș,  Bârzava, Moravița, Caraș, Nera, Cerna și Jijia.

Se situează peste COTA DE ATENȚIE râul Urlui la stația hidrometrică Furculești (150+16)-jud.TR.

Debitele vor fi, în general, staționare, cu excepția râurilor din bazinele hidrografice: Jiu, Olt, Vedea, Argeș, Ialomița și pe cele din Dobrogea, unde vor fi în scădere.  

Se va situa peste COTA DE ATENȚIE râul Urlui la stația hidrometrică Furculești (150+14)-jud.TR.

DUNĂRE
Debitul la intrarea în țară (secțiunea Baziaș) în intervalul 07 – 08.11.2026 a fost staționar, având valoarea de 1750 m3/s, sub media multianuală a lunii noiembrie (4700 m3/s) și octombrie (3900 m3/s).

În aval de Porţile de Fier debitele au fost staționare la Gruia și pe sectorul Isaccea – Tulcea și în creștere pe sectorul Calafat – Galați.

Debitul la intrarea în țară (secțiunea Baziaș) va fi în creștere (1800 m3/s).

În aval de Porţile de Fier debitele vor fi staționare la Gruia și în creștere pe sectorul Calafat – Tulcea.
2. Situația meteorologică în intervalul 07.11.2026, ora 09.00 – 08.11.2026, ora 06.00
ÎN ŢARĂ:
Valorile termice diurne s-au situat sub cele specifice perioadei și au fost în scădere față de ziua anterioară, cu precădere în Dobrogea, Moldova, cea mai mare parte a Munteniei și Transilvaniei. Cerul a fost variabil, iar în prima parte a zilei și noaptea a fost nebulozitate stratiformă local în Muntenia și Oltenia. Vântul a suflat slab și moderat, cu intensificări în Dobrogea, în estul Munteniei, în Moldova și pe crestele Carpaților Orientali (viteze în general de 45...60 km/h). Este strat de zăpadă în zona montană înaltă și măsura la ora 20.00, în platformele stațiilor meteorologice, până la 39 cm la Vf. Omu. Temperaturile maxime s-au încadrat între 5 grade la Suceava, Rădăuți, Cotnari și Voineasa și 13 grade la Gurahonț. La ora 06 se înregistrau valori termice cuprinse între -9 grade la Miercurea Ciuc și Toplița și 7 grade la Moldova Veche. Pe alocuri, a fost ceață dimineața și noaptea în sudul și sud-vestul țării.
Observație: de ieri dimineață, de la ora 6.00, au fost emise 8 atenționări cod galben pentru fenomene meteorologice periculoase imediate după cum urmează: 4 de SRPV Craiova (ceață), 2 de SRPV Timișoara (ceață) și 2 de SRPV Constanța (intensificări ale vântului).
LA BUCUREŞTI

Valorile termice diurne s-au situat ușor sub cele specifice datei. Cerul a avut înnorări temporare, iar spre sfârșitul intervalului a devenit mai mult senin. Vântul a suflat slab și moderat. Temperatura maximă a fost de 11 grade și la ora 6.00 se înregistrau -3 grade la Băneasa, -1 grad la Afumați și 0 grade la Filaret.
3. Prognoza meteorologică în intervalul 08.11.2026, ora 09.00 – 09.11.2026, ora 09.00
ÎN ŢARĂ

Cerul va fi variabil, cu înnorări noaptea în vestul și sud-vestul țării unde pe spații mici va ploua slab (cantități de apă de 1...3 l/mp), iar în zona înaltă din vestul Carpaților Meridionali vor fi posibile precipitații sub formă de lapoviță și ninsoare. Vântul va sufla slab și moderat, cu unele intensificări ziua în sudul Banatului (viteze de 40...50 km/h).

Temperaturile maxime se vor încadra între 6 și 14 grade, iar cele minime vor fi cuprinse între -10 grade în estul Transilvaniei și 5 grade în Dealurile de Vest. Mai ales dimineața și noaptea, pe arii restrânse va fi ceață, izolat asociată cu depunere de chiciură.
LA BUCUREŞTI
Cerul va fi mai mult senin, cu unele înnorări noaptea. Vântul va sufla slab până la moderat. Temperatura maximă va fi de 11...12 grade, iar cea minimă de -3...0 grade.
3. Informare nivometeorologică pentru perioada: 07.11.2026, ora 21.00 - 10.11.2026, ora 21.00
- în BUCEGI și FĂGĂRAȘ, la peste 2000 m.

La peste 2000 m: stratul de zăpadă are grosimi de peste 10..20 cm la peste 2000 m și depășește local 30..35 cm la altitudini mai mari de 2200 m, pe versanții adăpostiți existând și acumulări ce ating izolat 60…70 cm. La suprafața zăpezii se întâlnesc cruste de îngheț și zone cu zăpadă întărită, dar la orele amiezii zăpada se va umezi ușor la suprafață la altitudini de 2000 - 2200 m. Pe pantele înclinate, în special la supraîncărcări ale stratului și pe pantele însorite, vor exista condiții pentru unele curgeri superficiale.
În Carpații Orientali și în masivele vestice ale Carpaților Meridionali întâlnim un strat mediu de 5…10 cm la peste 1800-2000 m, pe alocuri cu unele depozite mai mari, create de vânt. Nu există risc de curgeri superficiale.
Prognoza vremii în intervalul 07.11.2026, ora 21.00 - 10.11.2026, ora 21.00
Vremea va fi apropiată de normalul termic al perioadei, cu ușoare oscilații termice. În cursul zilei de duminică (08 noiembrie) cerul va fi mai mult senin, iar temperaturile în creștere ușoară față de zilele trecute, dar începând de luni, 09 noiembrie, cerul va fi variabil, temporar noros și pe arii restrânse în Carpații Occidentali și în vestul celor Meridionali și izolat în cei Orientali, se vor semnala precipitații slabe, temporar sub formă de ploaie la altitudini joase și predominant sub formă de lapoviță și ninsoare la peste 1500 m, trecător sub formă de lapoviță și la altitudini mai joase în noaptea de luni spre marți (09/10 noiembrie). Temperaturile vor marca o creștere ușoară începând cu ziua de marți. Vântul va sufla slab și moderat, cu intensificări izolate pe creste, în intensificare la 45...70 km/h în zonele înalte începând de marți(10 noiembrie). Trecător va fi și ceață, asociată și cu depunere de chiciură pe creste. Stratul de zăpadă măsura la data de 07 noiembrie, la ora 14.00, în platformele stațiilor meteorologice: 40 cm la Vârful Omu, 12 cm la Bâlea-Lac, 10 cm Țarcu, 5 cm la Călimani, 5 cm la Penteleu.
Temperaturi minime la peste 1800m: în general între -7…-3 grade.
Temperaturi maxime la peste 1800 m: în general între -1…3 grade.
Altitudinea izotermei de 0 grade: în creștere, oscilează între 1700 și 2500 m.
II. CALITATEA APEI


1.1. Pe fluviul Dunărea
Nu au fost evenimente deosebite. 
1.2. Pe râurile interioare
ABA Mureș  informează despre o posibilă poluare, de la data de, 07.11.2026, ora 13:00, cu ape uzate tulburi, a cursului de apa Pocoloș, din Mun. Târgu Mureș, Str. Rodniciei, din zona fabricii Sandoz.

Personal de specialitate din cadrul ABA Mures s-a deplasat pe teren pentru investigații. Se va reveni.

  A.B.A. Mureş revine cu informații suplimentare, despre evenimentul de la Salina Praid:

- Determinarea conductivității in situ, orară 24/24, se monitorizează prin senzori calitativi în 5 secțiuni: Praid/r. Corund, Sărățeni/r. T-va Mică, Mihalt/r.T-va Mare, Radna și Năldac/r. Mureș.

- Conform adresei ABA Mures nr. 1935/29.01.2026, începand cu data de 01.02.2026, monitorizarea calitativă prin analize de laborator continuă astfel: cu o frecvență de 1/ săptămână în 4 secțiuni: r. Corund (amonte confluența cu r. T-va Mică), r. T-va Mică (aval loc. Praid), r. T-va Mica (priza de apă Fântânele), r. T-va Mică (priza de apă Târnăveni), iar pentru celelalte secțiuni determinările se for face conform manualului de operare.
Pentru perioada 15.10 - 22.10.2026, s-a înregistrat: Creștere față de valoarea anterioară, la indicatorul conductivitate, în secțiunile de monitoring a calității apei: pe r. Corund, amonte confluență cu r. T-va Mică și pe r. Târnava Mică, aval loc. Praid, la priza de apă de la Fântânele și Târnăveni.
A.B.A. Buzău-Ialomiţa informează că: S.G.A. Prahova monitorizează permanent calitatea apei amonte si aval de zona afectata de Salina Slănic, pe 
cursurile de apă Slănic, Vărbilău și Teleajen.
1.3. Pe Marea Neagră 
Nu au fost evenimente deosebite. 
III. CALITATEA MEDIULUI
1. În domeniul aerului
ANMAP, Agenția Națională pentru Mediu și Arii Protejate, informează că din rezultatele analizelor efectuate la data de 05.11.2026 în cadrul Rețelei Naționale de Monitorizare nu s-au constatat depășiri ale pragurilor de alertă  pentru: NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: BH-4 (57µg/m3, loc Tetchea-jud.Bihor) si HD-3 (66 µg/m3, loc. Peștișu Mare-jud.Hunedoara).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
GNM-CJ Giurgiu informeaza despre o poluare a solului, de la data de 07.11.2026, ora 10:00, în zona localității Roata de Jos, jud. Giurgiu, ca  urmare a coroziunii unei conducte de transport a OMV-Petrom, cu produse petroliere în amestec cu apă sărată de zăcământ. Au fost afectate circa 500-600 mp de pășune. S-au săpat două gropi de poziție, pentru captarea fluidului scurs din conductă și vidanjarea amestecului scurs, s-a administrat material absorbant, s-au montat două șarniere.
Agenţia Naţională pentru Mediu și Arii Protejate – DJM Dâmbovița revine cu informații suplimentare, referitoare la poluarea accidentală a solului, de la data de 27.10.2026, la ora 06:48, s-a produs un accident auto în care a fost implicată o autoutilitară încărcată cu cca. 1400 kg de sodă caustică lichidă și cca. 650 kg de var cloros, pe DN 72, în zona localității Dărmănești, județul Dâmbovița. O parte din încărcătura de hidroxid de sodiu s-a scurs pe sol, în șanțul perimetral căii rutiere DN72, afectând solul. La fața locului s-au deplasat echipaje din cadrul ISU Dâmbovița și reprezentanți ai GNM – CJ Dâmbovița. Pentru limitarea efectelor poluării, s-au aplicat substanțe absorbante.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
SN Nuclearelectrica SA anunță printr-un comunicat oficial la data de 07.11.2026 că: 

                                                                                                                                                                                                                                                                                                                   Decizia privind repornirea Unității 2 a Centralei Nuclearoelectrice de la Cernavodă va fi luată luni, 09.11.2026, după analizarea evoluției nivelului Dunării, care trebuie să mai crească cu cel puțin 10 - 15 centimetri. Nivelul măsurat la CNE Cernavodă în acest moment este de 2 metri, mai precis, 2,08 metri local, nivel Marea Baltică, fiind suficient pentru funcționarea Unității 1, dar pornirea Unității 2 este un proces mai complex, pentru că nu depinde doar de nivelul Dunării, care trebuie să mai crească cel puțin cu 10 - 15 centimetri din momentul de față, dar funcționarea Unității 1 prin cele trei pompe mari de răcire influențează și nivelul la Unitatea 2.
Luni va fi efectuată o analiză a nivelului apei, a prognozei hidrologice și a influenței funcționării Unității 1 asupra condițiilor necesare repornirii Unității 2.  
Astfel, ca urmare a repornirii Unității numărul 1 de la Cernavodă, în perioada următoare va atinge maximul de producție și, practic, discutăm despre o cantitate importantă de energie pe care, cu siguranță, nu va trebui să se mai importe în orele de seară, în special, aspect care va crește reziliența sistemului energetic național.      
4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice

ABA Prut-Bârlad vine cu o clarificare în ceea ce privește semnalul de alarmare, emis la data de 07.11.2026, ora 16:00, referitor la o posibilă deversare, de către Sistemul Hidrotehnic Bistrița, fiind cauzată de o eroare de software.
6. Alimentări cu apă
Pe râurile interioare:

A.B.A. Arges-Vedea, informează că:  
A.B.A. Argeș-Vedea informează la data de 07.11.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru băut este necesar a fi fiartă și apoi răcită.
A.B.A. Argeș-Vedea informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026, ora 14.00, la barajul Vidraru este deschisă 8% vana plană aferentă GF1, debitul deversat fiind de 6,0 mc/s. 

Începând cu data de 12.08.2026 – ora 10.00, la barajul Vidraru a fost dispusă manevra de închidere a captării râului Vâlsan spre acumularea Vidraru și lăsarea debitului cursului de râu pe albia sa veche, în vederea suplimentării aportului de debit în acumularea Budeasa.

Începând cu data de 20.10.2026 – ora 13.30, la barajul Vidraru a fost dispusă manevra de închidere a captărilor Cernat și Doamnei spre acumularea Vidraru și lăsarea debitelor cursurilor de râu pe albiile vechi, în vederea suplimentării aportului de debit în acumularea Golești.
Având în vedere deficitul semnificativ de precipitații înregistrat în ultimele 2-3 luni de zile ce a condus la înregistrarea unor debite minime pe cursurile de râu și scăderea continuă a rezervei de apă din acumularea Golești, ținând cont că prin funcționarea la minim a CHE Golești (2.5 MW) debitul evacuat este de aproximativ 19 mc/s, mult superior necesarului APA NOVA de 12 mc/s, în conformitate cu prevederile Legii apelor 107 / 1996 cu modificările și completările ulterioare în care se menționează că alimentarea cu apă a populației are prioritate în fața oricăror folosințe, începând cu data de 23 octombrie 2026 ora 18.00 s-a dispus oprirea CHE Golești, debitul necesar pentru funcționarea stațiilor de tratare Roșu și Crivina - din administrarea APA NOVA București (12 mc/s) urmând a fi asigurat prin deschiderea parțială (15 cm) a unei vane segment de la barajul Golești.

Începând cu data de 04.09.2026, ora 08:00, CHE Văcărești – r. Dâmbovița a fost oprită, fiind deschisă vana plană priză capitală. La data de 24.10.2026 – ora 10.00, aceasta este deschisă 45 cm pentru evacuarea unui debit de 4,5 mc/s.
A.B.A. Jiu

Pentru aducțiunea Priza Buta, Ac. Valea de Pești, sunt în desfășurare lucrări conexe. Conducta Buta-Baraj, funționează în probe tehnologice, începând cu data de 05.01.2025, până la finalizarea lucrărilor.

În perioada 05.10.2026-30.10.2026, conform adresei nr.927321/01.10.2026, transmisă de Sucursala Hidroelectrica S.A. Porţile de Fier-Uzina Hidroelectrică Tg-Jiu şi înregistrată la S.G.A. Gorj cu nr.7840/01.10.2026, CHE Motru este retrasă din exploatare ca urmare a lucrărilor programate de mentenanţă la nodul de presiune CHE Motru, fiind prevăzută în această perioadă golirea aducţiunii Cerna-Motru.

A.B.A. Buzău-Ialomiţa
Ca urmare a cererii de a mări debitul evacuat prin derivația canal Dunăre-Dorobanțu, din acumularea Iezer, s-a constatat diminuarea debitelor evacuate datorita celor două praguri existente între acumulare și turnul de manevră al evacuării. Primul prag este un grătar-batardou al bazinului de refulare cu o diferență de nivel de 0,8 m, iar al doilea prag este un batardou de pământ dezafectat. În acest context, sunt necesare lucrări de dezafectare a batardoului de pământ pentru asigurarea debitelor necesare.

B.H. Buzău

Începând cu data de 22.09.2026 se trece la aplicarea treptei III de restricții pentru sectorul 1 râu Buzău - vărsare – ph Banița.
A.B.A. Buzău-Ialomița, revine cu informatii suplimentare, la data de, 04.11.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Prut-Bârlad

Județul Botoșani:

  - Se mențin prevederile „Planului de restricții și folosire a apei în perioade deficitare”, astfel:

    * treapta III - pentru S.C. ANIF Botoșani – Sistem de irigații Movileni-Havarna din acumularea Cal Alb.

    * treapta III - pentru S.C. PIRANIA SRL – Pepiniera Havarna din acumularea Cal Alb.

    Județul Iași:

  - Se mențin prevederile „Planului de restricții și folosire a apei în perioade deficitare”, astfel:

    * treapta III - pentru S.C. ACVACOM SRL– Complex Piscicol Belcești din acumularea Plopi 

    * treapta III - pentru S.C. MIHPES SRL – Complex Piscicol Sarca din acumularea Sarca 

    * treapta I   - pentru S.C. APAVITAL S.A. – sector Harlau - ac. Parcovaci. 

   Județul Vaslui:

  - Se mențin prevederile „Planului de restricții și folosire a apei în perioade deficitare”, astfel:

    * treapta III - pentru S.C. AQUAVAS S.A. VASLUI – Sucursala Vaslui din acumularea Solești 

    * treapta I   - pentru ANIF VASLUI – Amenajare irigații Mânjești din acumularea Mânjești. 

ABA SOMEȘ TISA

   La nivelul județului Maramureș, se menține și în această perioadă (23.10 – 29.10.2026) fenomenul de secetă, cu localități afectate: Șomcuta Mare (localitățile Buciumi, Vălenii Șomcutei), Coroieni cu localitățile aparținătoare, Călinești (localitățile Cornești, Văleni și Călinești), Vadu Izei (localitatea Valea Stejarului), Sighetu Marmației (localitatea Șugău), Comuna Cernești (localitatea Brebeni), Comuna Coaș (localitatea Întrerâuri), Comuna Vima Mică (localitatea Vima Mare), în UAT Călinești, localitatea Călinești și Văleni, precum și în UAT Tăuții Măgheruș, localitatea Nistru, cu alimentare din apă de suprafață se restricționează în continuare programul de funcționare și consumul de apă ca urmare a înștiințărilor primite de la Primăria Călinești respectiv Primăria Tăuții Măgheruș.

- La nivelul județului Sălaj se menține aplicarea Planului de restricții a apei în perioadele deficitare pentru Compania de Apă Someș SA – Sucursala Zalău, ca urmare a scăderii volumului de apă în acumularea Vârșolț.

-La nivelul județului Satu Mare ca urmnare a faptului ca la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) se înregistrează în continuare debite mai mici decât debitul minim necesar se respectă cerințele din notificările anterioare trimise către Apaserv Satu – Mare, comunele Moftin și Cămin și către amenajările piscicole din Moftin și Negrești – Oaș, în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.
Pe Fluviul Dunărea:
A.B.A. Buzău-Ialomița informează că, urmare a scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Brăila – Galați.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

Folosințele care se alimentează cu apă din Dunăre - sectorul 4:  Brăila - Galați sunt:

- irigații: FOUAI Vădeni, A.N.I.F. BRĂILA - Amenajarea Terasa Brăilei - km. 166 (UA Brăila Nord).
- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Brăila - Amenajare Insula Mare a Brăilei - SPR Salcia, SPR Titcov, SPR Maicanu, SPR Gemenele, SPR Filipoiu.
- se menține treapta III de restricții pentru sectorul 4 Brăila - Galați instituită la data de 16.07.2026;

- se menține faza de atenționare/avertizare pentru sectorul 5.1 Vadu Oii – Brăila instituită la data de 06.07.2026;

- se menține treapta III de restricții pentru sectorul 5.2 Braț Măcin - P.H. Smârdan instituită la data de 13.07.2026;

- se menține treapta III de restricții pentru sectorul 6.1 Chiciu-Vadu Oii (PH Călărași), instituită la data de 20.07.2026;

- se menține treapta III de restricții pentru sectorul 6 Chiciu-Vadu Oii (PH Fetești) instituită la data de 14.07.2026.
· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· La data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· De la data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· la data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
La data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· La data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavodă a fost oprită controlat și deconectată de la Sistemul Energetic Național în dimineața zilei de 28 iulie 2026, din cauza nivelului foarte scăzut, fără precedent, al Dunării, cauzat de seceta severă, în baza procedurilor centralei aplicabile în situații de secetă severă, iar Unitatea 2, din 13.08.2026. Conform prevederilor din Anexa 16 - Planul de restricții, transmis de CNE Cernavodă către ABADL in luna martie 2026, ambele unitati sunt oprite la un nivel in Dunare in sectiunea Cernavoda ≤1.85 mMB respectiv-277 cm reper mira Cernavodă. Între timp Unitatea 1 a fost resincronizată în după-amiaza zilei de vineri, 6 noiembrie 2026, iar pornirea Unității nr. 2 va fi discutată luni, 09.11.2026, funcție de condițiile hidrologice.
· În data de 03.11.2026, nivelul Dunării, respectiv debitul, au atins valorile corespunzătoare încetarea aplicării treptei 3 de restricții și revenirea la faza de atenționare / avertizare, astfel, în  Secțiunea PH Tulcea km 108 s-a înregistrat un debit de 772 mc/s, respectiv un nivel de 39 cm;      


· Conform Planului de restricții, pe sectorul 1 Ceatal Izmail (subsectorul 1.3 Braț Sfântu Gheorghe) debitele caracteristice sunt:

· debitul necesar pentru Treapta 1  


        Q = 700,227 mc/s;

· debitul necesar pentru Treapta 2                                   Q = 700,0909 mc/s;

· debitul necesar pentru Treapta 3 
                              Q = 699,95453 mc/s;

· În acest sens, se încetează aplicarea treptei 1, treptei 2 și treptei 3 de restricții și se revine la aplicarea fazei de atenționare/avertizare la folosințele care se alimentează cu apă din Dunăre, pe sectoarele Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina) și Braț Sfântu Gheorghe 1.3  (Nufăru – Mahmudia – Murighiol - Sfântu Gheorghe), respectiv: 

· în scop potabil: Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina, SC Aquaserv SA - P.L. Mahmudia, SC Uzina de Apa Sf. Gheorghe;

· industrie: S.C. Alum SA Tulcea; 

· irigații: SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL, SC New Eco Stuf SRL, A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț; 
· piscicultură: SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I, SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani - A.P. Holbina; AG Moorkens Patrimonium SRL – A.P. Dranov - Ghiol.

· Prezenta constituie încetarea aplicării treptei 3 de restricții și revenirea la faza de atenționare / avertizare.

